CELEX: C2006/074/55
Language: da
Date: 2006-03-25 00:00:00
Title: Sag T-17/06: Sag anlagt den  23. januar 2006  — Giant (China) mod Rådet

25.3.2006   
            
            
               DA
            
            
               Den Europæiske Unions Tidende
            
            
               C 74/29
            
         Sag anlagt den 23. januar 2006 — Giant (China) mod Rådet
   (Sag T-17/06)
   (2006/C 74/55)
   Processprog: engelsk
   Parter
   
      Sagsøger: Giant (China) Co., Ltd (Kunshan City, Folkerepublikken Kina) [ved: lawyer P. De Baere]
   
      Sagsøgt: Rådet for Den Europæiske Union
   Sagsøgerens påstande
   
               —
            
            
               Rådets forordning (EF) nr. 1892/2005 (1) af 14. november 2005 — om afslutning af den delvise interimsundersøgelse af antidumpingforanstaltningerne vedrørende importen af cykler med oprindelse i Folkerepublikken Kina — annulleres, for så vidt som
               
                           —
                        
                        
                           den afviser sagsøgerens anmodning om markedsøkonomisk status,
                        
                     
                           —
                        
                        
                           den tilsidesætter artikel 253 EF, for så vidt som den ikke begrunder, hvorfor sagsøgerens anmodning om markedsøkonomisk status blev afvist, og
                        
                     
                           —
                        
                        
                           den tilsidesætter WTO-reglerne ved at anvende markedsøkonomiske kriterier af nyere dato end de faktiske forhold på eksporterende kinesiske producenter i nogle medlemsstater;
                        
                     
         
               —
            
            
               Rådet tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren, der er et selskab med begrænset hæftelse stiftet i henhold til kinesisk ret, producerer hovedsageligt cykler og dele hertil med eksport til Fællesskabet. Det anfægter forordning nr. 1892/2005, som afsluttede den delvise interimsundersøgelse af antidumpingforanstaltningerne vedrørende importen af cykler med oprindelse i Folkerepublikken Kina.
   Til støtte for påstandene gør sagsøgeren først og fremmest de samme anbringender gældende om tilsidesættelse af Rådets forordning nr. 384/96 (»grundforordningen«) og af artikel 253 EF, som sagsøgeren tidligere har henvist til i forbindelse med sag T-372/05 (2).
   Sagsøgeren gør desuden gældende, at den anfægtede forordning overtræder WTO-reglerne, idet den anvender markedsøkonomiske kriterier på kinesiske eksportører i fem medlemsstater, hvis antidumpinglovgivning ikke indeholdt sådanne kriterier ved Kinas optagelse i WTO.
   
      (1)  EUT L 302 af 19.11.2005, s. 22.
   
      (2)  EUT C 315 af 10.12.2005, s. 17.